Ο ρόλος των στόχων επίτευξης στην θετική κοινωνική συμπεριφορά μαθητών/τριών Γυμνασίου στη Φυσική Αγωγή
Creators: name: Στεφάνου, Σοφία-Σταυρούλα Δημητρίου
Publisher: name: Aristotle University of Thessaloniki
Year: 2021
Subjects: Στόχοι επίτευξης
Κλίμα κινήτρων
Θετική κοινωνική συμπεριφορά
Μαθητές γυμνασίου
Φυσική αγωγή
Achievement goals
Motivational climate
Prosocial behavior
High school students
Physical education

description: Ο σκοπός της παρούσας μελέτης ήταν να διερευνήσει τον ρόλο που έχουν οι στόχοι επίτευξης και το κλίμα παρακίνησης που διαμορφώνει ο εκπαιδευτικός Φυσικής Αγωγής, στην πρόβλεψη και ανάπτυξη της θετικής κοινωνικής συμπεριφοράς μαθητών/τριών Γυμνασίου στο μάθημα Φυσικής Αγωγής. Στην έρευνα συμμετείχαν εθελοντικά 332 μαθητές/τριες της Α΄, Β΄ και Γ΄ τάξης του Γυμνασίου (165 αγόρια,167 κορίτσια), ηλικίας από 13 έως 15 ετών, οι οποίοι προέρχονταν από 2 δημόσια σχολεία. Για την αξιολόγηση του κλίματος των κινήτρων χρησιμοποιήθηκε το ερωτηματολόγιο του προσανατολισμού στην μάθηση και την επίδοση στο μάθημα της Φυσικής Αγωγής, για την αξιολόγηση των στόχων επίτευξης χρησιμοποιήθηκε το ερωτηματολόγιο του μοντέλου 2X2 στόχων επίτευξης της προσέγγισης-αποφυγής, ενώ όσον αφορά στην αξιολόγηση της κοινωνικής συμπεριφοράς που είχαν οι μαθητές στο μάθημα της Φυσικής Αγωγής, χρησιμοποιήθηκε το ερωτηματολόγιο της Θετικής και Αρνητικής Κοινωνικής Συμπεριφοράς. Τα αποτελέσματα από τις αναλύσεις παλινδρόμησης έδειξαν, ότι το προσανατολισμένο στην μάθηση κλίμα παρακίνησης και οι στόχοι προσέγγισης της μάθησης προέβλεψαν θετικά την θετική κοινωνική συμπεριφορά και επίσης προέβλεψαν αρνητικά την αρνητική κοινωνική συμπεριφορά σε συμπαίκτη και σε αντίπαλο. Το προσανατολισμένο στην επίδοση κλίμα παρακίνησης προέβλεψε θετικά την αρνητική κοινωνική συμπεριφορά σε συμπαίκτη και σε αντίπαλο. Οι στόχοι επίτευξης προσέγγισης της επίδοσης προέβλεψαν θετικά την αρνητική κοινωνική συμπεριφορά προς τον αντίπαλο αλλά δεν προέβλεψαν την αρνητική κοινωνική συμπεριφορά προς τον συμπαίκτη. Το προσανατολισμένο στην επίδοση κλίμα παρακίνησης και οι στόχοι προσέγγισης της επίδοσης δεν παρουσίασαν στατιστικά σημαντικές διαφορές στην θετική κοινωνική συμπεριφορά τόσο σε συμπαίκτη όσο και σε αντίπαλο. Οι στόχοι αποφυγής της μάθησης και επίδοσης δεν είχαν στατιστικά σημαντικές διαφορές στην θετική και αρνητική συμπεριφορά σε συμπαίκτη και σε αντίπαλο. Συμπερασματικά, λαμβάνοντας υπόψη τα αποτελέσματα της παρούσας έρευνας, διαπιστώθηκε ότι το προσανατολισμένο στη μάθηση κλίμα παρακίνησης και οι στόχοι προσέγγισης της μάθησης έχουν θετική επίδραση στην πρόβλεψη και ανάπτυξη της θετικής κοινωνικής συμπεριφοράς των μαθητών στο μάθημα της Φυσικής Αγωγής.
description: The purpose of this study was to investigate the role of achievement goals and of motivational climate which are formed by the Physical Education teacher, in predicting and developing the prosocial behavior in high school students in the course of Physical Education. In this research were voluntarily involved 332 students of A, B and C class of a high school (165 boys, 167 girls), aged from 13 to 15 years, who came from 2 public schools. For the evaluation of the motivational climate was used the Learning and Performance Orientations in Physical Education Classes Questionnaire, for the evaluation of the achievement goals was used the questionnaire of 2X2 model of achievement goals of Approach – Avoidance, while in terms of evaluating the social behavior that students had during the Physical Education lesson, Prosocial and Antisocial Behavior in Sport Scale-PABSS was used. The results of the regression analysis showed that the learning-oriented motivational climate and the goals of learning approach positively predicted prosocial behavior and also negatively predicted antisocial behavior in teammate and opponent. The performance-oriented motivational climate positively predicted antisocial behavior in teammate and opponent. The goals of achieving performance approach they positively predicted the antisocial behavior towards to opponent but did not predict the antisocial behavior towards to teammate. The performance-oriented motivational climate and the performance approach goals did not show statistically significant differences in prosocial behavior in both teammate and opponent. The goals of learning and performance avoidance did not have statistically significant differences in prosocial and antisocial behavior in teammate and opponent. In conclusion, taking into account the results of the present study was found that the learning-oriented motivational climate and the learning approach goals have a positive effect on the prediction and the development of prosocial behavior of students in the course of Physical Education.